Vilnius, 2021 m. sausio 21 d.

**„Lidl“ atidarė naują parduotuvę Vilniuje**

# Plėtrą šalyje tęsiantis prekybos tinklas „Lidl“ atidarė pirmąją parduotuvę 2021 metais. Sausio 21 dieną parduotuvė duris atverė sostinėje, Pavilnio rajone, adresu Juodasis kelias 34. Ši parduotuvė – jau aštuonioliktoji „Lidl“ parduotuvė Vilniuje. Naujoji parduotuvė kiekvieną dieną dirbs įprastu darbo laiku nuo 8 iki 22 valandos. Atidarymo dieną „Lidl“ ypatingą dėmesį skyrė saugiam apsipirkimui bei sugriežtintų reikalavimų laikymuisi.

# Atidarymo dieną pirkėjų srautų reguliavimui buvo pasitelkti papildomi apsaugos darbuotojai, papildomai dezinfekuojamos vežimėlių rankenos bei parduotuvės paviršiai, pirkėjai informuojami apie saugumo reikalavimų laikymąsi. Taip pat nemokamai dalinamos apsauginės veido kaukės. Parduotuvė Pavilnio rajone – ketvirtoji, kurią prekybos tinklas atidarė karantino metu.

**Greitam ir patogiam apsipirkimui – savitarnos kasos**

# Naujosios parduotuvės prekybos salės plotas sieks apie 1150 kv. metrų, prie parduotuvės įrengta daugiau nei 100 automobilio parkavimo vietų pirkėjams. Nuo pat parduotuvės atidarymo, siekiant užtikrinti dar greitesnį ir patogesnį apsipirkimą, veiks savitarnos kasos. Iš viso šioje parduotuvėje veiks 11 kasų – 5 standartinės bei 6 savitarnos kasos. Savitarnos kasose įdiegta aiški paieškos sistema, kuri leidžia nesunkiai sistemoje susirasti perkamus vaisius, daržoves, kepinius ar riešutus. Savitarnos kasų zonoje visada bus konsultantas, kuris padės iškilus klausimams.

# Parduotuvės personalą sudarys apie 30 darbuotojų. Vienus aukščiausių vidutinių atlyginimų mažmeninės prekybos rinkoje mokančio „Lidl“ vidutinis visų darbuotojų atlyginimas, Rekvizitai.lt duomenimis, šių metų lapkritį siekė 1770,26 eurų neatskaičius mokesčių.

**Pagerinta rajono infrastruktūra**

„Lidl“ parduotuvės atidarymas prisidėjo ir prie Pavilnio rajono infrastruktūros gerinimo. Vykdomi kelio atkarpos dalies nuo „Lidl“ parduotuvės iki sankryžos Juodasis kelias-Tolimoji g. tvarkymo darbai. Taip pat įrengiami visiškai nauji pėsčiųjų ir dviračių takai, bus įrengta saugi pėščiųjų perėja, rekonstruoti gatvės atkarpos lietaus nuotekų tinklai, atnaujinta kelio atkarpos asfaltbetonio danga. Infrastruktūros darbai vykdomi finansuojant Vilniaus miesto savivaldybei.

Pati parduotuvė išsiskirs jaukiu ir šviesiu dizainu. Visas priekinis naujosios parduotuvės fasadas suprojektuotas iš stiklo vitrinų, o tai šviesiu paros metu leis į vidų patekti natūraliai šviesai. Statant parduotuvę taip pat atsižvelgta į aplinkinius gyventojus bei jų patogumą – įrengtos akustinės sienelės bei naujos tvoros, kurios apsaugos nuo pašalinių trikdžių.

Šiuo metu Lietuvoje iš viso veikia 53 prekybos tinklo parduotuvės 22-uose šalies miestuose – Vilniuje, Kaune, Klaipėdoje, Šiauliuose, Alytuje, Marijampolėje, Kėdainiuose, Telšiuose, Kretingoje, Mažeikiuose, Tauragėje, Jonavoje, Panevėžyje, Ukmergėje, Utenoje, Plungėje, Palangoje, Elektrėnuose, Visagine, Šilutėje, Radviliškyje bei Vilkaviškyje.

**Daugiau informacijos:**

Lina Skersytė

„Lidl Lietuva“ atstovė ryšiams su visuomene

Tel. +370 5 267 3228, +370 680 53556

lina.skersyte@lidl.lt